ไฟแนนซ์ทูเดย์
มาตรการกระตุ้นเศรษฐกิจก๊อกสาม มีการหารือระดับนโยบายรองนายกฯ สมคิด จาตุศรีพิทักษ์, อภิศักดิ์ ตันติวรวงศ์ รมว.คลัง, สมชัย สัจจพงษ์ ปลัดกระทรวงการคลัง และอธิบดีหน่วยงานที่เกี่ยวข้องไม่กี่คนเท่านั้น เพราะต้องการให้เป็นของขวัญชิ้นใหญ่ สร้างความสุขให้กับคนทั้งประเทศมากที่สุดในช่วงวันหยุดยาวเทศกาลสงกรานต์นี้ ถึงแม้ว่าจะกระตุ้นเศรษฐกิจได้ไม่มาก แต่ก็สร้างความคึกคักเติมความสดชื่นให้กับเศรษฐกิจได้ไม่น้อย
24 มี.ค. 2559

มาตรการกระตุ้นเศรษฐกิจก๊อกสาม มีการหารือระดับนโยบายรองนายกฯ สมคิด จาตุศรีพิทักษ์, อภิศักดิ์ ตันติวรวงศ์ รมว.คลัง, สมชัย สัจจพงษ์ ปลัดกระทรวงการคลัง และอธิบดีหน่วยงานที่เกี่ยวข้องไม่กี่คนเท่านั้น เพราะต้องการให้เป็นของขวัญชิ้นใหญ่ สร้างความสุขให้กับคนทั้งประเทศมากที่สุดในช่วงวันหยุดยาวเทศกาลสงกรานต์นี้ ถึงแม้ว่าจะกระตุ้นเศรษฐกิจได้ไม่มาก แต่ก็สร้างความคึกคักเติมความสดชื่นให้กับเศรษฐกิจได้ไม่น้อย
ในช่วงที่เศรษฐกิจไทยยังไม่แข็งแรง ปลัดคลังสั่งทีมงานด้านเศรษฐกิจดีดลูกคิดมาตรการกระตุ้นเศรษฐกิจทุกมาตรการว่าจะทำให้เศรษฐกิจขยายตัวเพิ่มได้เท่าไร มากน้อยไม่ว่ากัน แต่ขอให้ตัวเลขชัดๆ เพื่อชี้แจงให้ทุกคนเข้าใจว่ามาตรการที่ออกมาได้ผลและใช้เงินของประเทศคุ้มค่า
ช่วงนี้ วิสุทธิ์ ศรีสุพรรณ รมช.คลัง พยายามรีดงานของกรมธนารักษ์และกรมบัญชีกลาง เพราะเป็นหน่วยงานในความรับผิดชอบ ที่สามารถช่วยขับเคลื่อนเศรษฐกิจของไทยในช่วงที่ฟื้นตัวได้มาก ทำให้อธิบดีทั้งสองคนงานหนักเป็นสองสามเท่า
ใกล้เดือน เม.ย. อากาศร้อนหนักทำให้เก้าอี้บิ๊กกระทรวงการคลังร้อนระอุมากขึ้น อาจมีการปรับเล็กเพื่อกระชับการทำงานให้มากขึ้น แต่การสลับปรับเปลี่ยนก็ไม่ใช่เรื่องง่าย ผู้บริหารแต่ละคนก็มีฝ่ายนโยบายหนุนอยู่ ไม่ธรรมดาเลย